میرپور خاص

میرپورخاص پاکستان کے صوبہ سندھ کا شہر ہے جو ضلع میرپورخاص میں واقع ہے۔ یہ ضلع اور ℅تحصیل میرپورخاص کا صدر مقام بھی ہے۔ یہ شہر حیدرآباد سے 73 کلومیٹر دور مشرق میں واقع ہے۔ اس شہر کی آبادی تقریباً 5 لاکھ ہے اور یہ صوبہ سندھ کا چوتھا بڑا شہر ہے۔

یہ شہر ریل اور روڈ کے ذریعے حیدرآباد اور ملک بھر سے ملا ہوا ہے۔ میرپورخاص ریلوے اسٹیشن اس شہر کر درمیان حیدرآباد - کھوکھراپار برانچ ریلوے لائن پر واقع ہے۔ 2006ء میں میرپورخاص - کھوکھراپار ریلوے سیکشن کی میٹر گیج سے براڈ گیج میں تبدیلی کے بعد یہ شہر بھارت سے بھی بذریعہ ریل منسلک ہو گیا ہے۔ یہاں سے ٹرینیں حیدرآباد اور جودھ پور (بھارت) جاتیں ہیں۔ 2006ء سے پہلے یہ ریلوے اسٹیشن میرپورخاص - نواب شاہ میٹر گیج ریلوے لائن کا جنکشن بھی تھا۔
حال ہی میں حیدرآباد - میرپورخاص روڈ کو 4 لین ہائی وے میں تبدیل کر دیا گیا ہے۔

میرپورخاص کے اردگرد آم کے باغات ہیں جہاں سیکڑوں قسم کے بہترین آم پیدا ہوتے ہیں۔ اس شہر میں زرعی اجناس کی منڈی ہے اور یہ تجارتی سرگرمیوں کا بڑا مرکز ہے۔

 حوالہ جات 

زمرہ:پاکستان کی نوابی ریاستیں
زمرہ:پاکستان کے شہر
زمرہ:سندھ کے آباد مقامات
زمرہ:سندھ کے شہر
زمرہ:ضلع میرپور خاص
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت